Diari Oficial de la Generalitat Valenciana


Sumari del DOGV 7162, del 28-11-2013 (2013/11536)

ACORD de 28 de novembre de 2013, del Consell, constituït en Junta General d'Accionistes amb caràcter universal de la mercantil Radiotelevisió Valenciana, SAU, pel qual s'adopten determinats acords.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7162

Data del DOGV
:   28-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11884


Organisme emissor
:   Radiotelevisió Valenciana (RTVV)

Tipus de document
:   Acord

ACORD de 28 de novembre de 2013, del Consell, constituït en Junta General d'Accionistes amb caràcter universal de la mercantil Radiotelevisió Valenciana, SAU, pel qual s'adopten determinats acords. [2013/11086]  
El Consell, en la reunió del dia 28 de novembre de 2013, va adoptar l'acord següent:  
La Llei 4/2013, de 27 de novembre, de la Generalitat, de Supressió de la Prestació dels Servicis de Radiodifusió i Televisió d'Àmbit Autonòmic, de Titularitat de la Generalitat, així com de Dissolució i Liquidació de Radiotelevisió Valenciana, SAU, ha suprimit, com el seu propi nom indica, la prestació dels servicis de radiodifusió i televisió d'àmbit autonòmic de titularitat de la Generalitat i, en conseqüència, autoritza el Consell per a la dissolució, liquidació i extinció de l'empresa pública Radiotelevisió Valenciana, SAU, que té encomanada la gestió dels mencionats servicis.  
En compliment i execució de l'esmentada norma legal, és procedent adoptar els acords oportuns, per la qual cosa el Consell reunit a València, el dia 28 de novembre de 2013, com a Junta General d'Accionistes, amb caràcter extraordinari i universal, de la mercantil Radiotelevisió Valenciana, SAU, accepta els següents punts de l'orde del dia de la reunió:  
1r. Cessament dels membres del Consell d'Administració d'acord amb el que establix la disposició addicional segona de la llei mencionada.  
2n. Acordar la dissolució, liquidació i extinció de l'empresa Radiotelevisió Valenciana, SAU, en compliment de l'article 3 de la mateixa norma.  
3r. Acordar el nomenament d'una Comissió de Liquidació composta per Antonio Hervás García, Carlos F. Cervantes Lozano i Pau J. Pérez Blay.  
4t. Autorització al secretari del Consell d'Administració per a realitzar els actes necessaris per a l'execució dels anteriors punts de l'orde del dia, atorgant per a això, si és el cas, les escriptures públiques oportunes i instant-ne la inscripció en el Registre Mercantil.  
  
5t. Autorització al secretari del Consell d'Administració per a certificar el contingut de l'acta de la present Junta General Universal d'Accionistes i els acords presos en esta.  
Es troben presents tots els socis de la societat, ja que es tracta d'una empresa pública de la Generalitat en la qual esta és el seu únic soci.  
Després de les oportunes deliberacions i no havent-hi intervencions la constància de les quals se sol·licite, el Consell, en la seua condició de Junta General Universal d'Accionistes de la mercantil Radiotelevisió Valenciana, SAU, per unanimitat   
  
ACORDA  
  
Primer  
Cessar com a membres del Consell d'Administració de Radiotelevisió Valenciana, les persones següents:  
- Ernesto Moreno Murcia  
- Vicente Burgos Antón  
- Lluís Bertomeu Torner  
- José Serralde Serra  
- Bartolomé Orozco Moltó  
- Consuelo Miralles Gregori  
- Rosa Solbes López  
- Rafael Xambó Olmos  
- Manuel Salvador Jardí  
   
Segon  
Dissoldre, liquidar i extingir l'empresa Radiotelevisió Valenciana, SAU.  
  
  
  
  
Tercer  
Nomenar una comissió de liquidació composta per Antonio Hervás García, Carlos F. Cervantes Lozano i Pau J. Pérez Blay.  
  
Quart  
Autoritzar el secretari del Consell d'Administració perquè puga realitzar els actes necessaris per a l'execució dels anteriors punts de l'orde del dia, atorgant per a això, si és el cas, les oportunes escriptures públiques i instant-ne la inscripció en el Registre Mercantil.  
  
  
Quint  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i els acords presos en esta.  
  
Estos acords es transcriuen literalment.  
  
No havent-se debatut més assumptes que els ressenyats en l'orde del dia, s'aprova l'acta corresponent a la present reunió de la Junta Universal d'Accionistes de la mercantil Radiotelevisió Valenciana, SAU.  
  
  
València, 28 de novembre de 2013  
  
El vicepresident i secretari del Consell,  
José Císcar Bolufer